AIŠKINAMASIS RAŠTAS

Dėl socialinės globos ir socialinės priežiūros paslaugų išlaidų finansavimo Molėtų rajono savivaldybės gyventojams maksimalių dydžių nustatymo

1. Parengto tarybos sprendimo projekto tikslai ir uždaviniai:

Tikslas – patvirtinti socialinės globos ir socialinės priežiūros paslaugų išlaidų finansavimo Molėtų rajono savivaldybės gyventojams, kuriems teisės aktų nustatyta tvarka Molėtų rajono savivaldybės administracija priėmė sprendimą dėl socialinės globos ar socialinės priežiūros paslaugų skyrimo, maksimalius dydžius.

Uždavinys - nustatyti socialinės globos ir socialinės priežiūros paslaugų išlaidų finansavimo maksimalius dydžius ir įgyvendinti Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punkto nuostatas.

1. Siūlomos teisinio reguliavimo nuostatos:

Priėmus šį sprendimą, socialinės globos ir socialinės priežiūros išlaidų finansavimo maksimaliu dydžiu bus nustatyta riba, iki kurios paslaugos kainą gali finansuoti savivaldybė iš savo biudžeto arba iš Lietuvos Respublikos valstybės biudžeto specialiosios tikslinės dotacijos savivaldybės biudžetui.

1. Lėšų poreikis ir jų šaltiniai:

Papildomo lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Nustatant socialinės globos ir socialinės priežiūros paslaugų išlaidų finansavimo Molėtų rajono savivaldybės gyventojams maksimalius dydžius, buvo atsižvelgiama į šiuo metu savivaldybės socialinių paslaugų įstaigų teikiamų socialinės globos ir socialinės priežiūros paslaugų patvirtintas kainas ar finansuojamų socialinės globos ir socialinės priežiūros paslaugų, dėl kurių teisės aktų nustatyta tvarka Molėtų rajono savivaldybės administracija priėmė sprendimą dėl socialinės globos ar socialinės priežiūros paslaugų skyrimo, ir dėl kurių finansavimo yra sudarytos sutartys su paslaugas teikiančiomis įstaigomis, kainas.